Norgesmesterskap

NM omdirigerer hit – det er også en forkortelse for den amerikanske delstaten New Mexico.
Et norgesmesterskap (NM) er et arrangement som kårer Norges beste prestasjon innen en konkurranse. Vinneren får tittelen «norgesmester», eller «norsk mester». Betegnelsen «nasjonalt mesterskap» brukes også for slike arrangementer. Mesterskapene er for deltagere fra hele Norge, som konkurrerer i en bestemt øvelse, sport eller annet. Mesterskapene kan kåre individuelle enkeltpersoner som mestre, men også klubber, bedrifter eller organisasjoner. I flere norgesmesterskap deles det ut en kongepokal til beste utøver.

Norgesmesterskap er som regel årlige arrangementer i idretter eller sporter som er organisert under Norges idrettsforbund.
Norgesmesterskap kan arrangeres som et større arrangement over en helg, eller uke (dette er vanligst i individuelle idretter).
Norgesmesterskap kan arrangeres som en cup gjennom en hel sesong, og bygger seg opp mot en finale ved sesongens slutt (dette er vanligst i lagidretter).
Noen norgesmesterskap krever kvalifisering, enten gjennom egne kvalifiserende arrangementer, eller ved resultatbaserte standarder, som kvalifiseringskrav, for deltakelse.

Det arrangeres norgesmesterskap, og kåres norske mestere også utenom den organiserte idretten.

Ulike norgesmesterskap